**Ջեք Հաճինյան** (1977, Մոնթեբելլո, Լոս Անջելես շրջան, Կալիֆոռնիա, ԱՄՆ), ամերիկահայ քաղաքական գործիչ, Կալիֆոռնիայի նահանգի Մոնթեբելլո քաղաքի նախկին քաղաքապետ և Մոնթեբելլոյի քաղաքային խորհրդի նախկին անդամ։

Վաղ կյանք
---------

Ջեք Հաճինյանը ծնվել է Կալիֆոռնիայի Մոնթեբելլո քաղաքում՝ ամերիկահայ ընտանիքում։ Նրա պապը փրկվել է Հայոց ցեղասպանությունից։

Հաճախել է Պիկո Ռիվերա քաղաքում գտնվող Հայկական Մեսրոպյան դպրոց։ Ավարտելուց հետո սովորել է Հարավային Կալիֆոռնիայի համալսարանում և Փասադենայի քաղաքային քոլեջում։ Ավարտել է ՀԴԲ քաղաքացիական ակադեմիան (*FBI Citizens Academy*):

Կարիերա
-------

Հաճինյանը աշխատում է որպես անշարժ գույքի գործակալ և Մոնթեբելլոյի ռիելթորների խորհրդի անդամ է։ Եղել է նաև Մոմթբելլոյի առևտրի պալատի անդամ, Քաղաքացիական ծառայությունների հանձնաժողովի նախագահ և ներդրումային կոմիտեի անդամ։

Հաճինյանը եղել է 1997 թվականի աշխարհի առաջնության *Offshore Race X-Plosive* թիմի անդամ։

Քաղաքական կարիերա
-----------------

2011 թվականին Հաճինյանը առաջադրվել է Մոնթեբելլոյի քաղաքային խորհրդի ընտրություններում, իսկ նոյեմբերի 8-ին դարձել է քաղաքային խորհրդի կազմում աշխատող առաջին ամերիկահայը։ Այստեղ երեք տարի աշխատելուց հետո դարձել է Մոնթեբելլոյի քաղաքապետ։ Երդման արարողությանը ներկա են եղել շերիֆ Ջիմ ՄաքԴոնելը, Լոս Անջելեսի Քաղաքային խորհրդի անդամ Փոլ Գրիգորյանը և Ամերիկայի Հայ Առաքելական եկեղեցու առաջնորդ Մուշեղ Մարտիրոսյանը։ 2015 թվականին երկրորդ անգամ ընտրվել է Մոնթեբելլոյի քաղաքային խորհրդի անդամ։ 2020 թվականին Հաճինյանը կրկին փորձել է մասնակցել ընտրություններին, սակայն ընկել է երրորդ տեղը՝ հավաքելով ձայների 14 տոկոսից քիչ ձայն։ Խորհրդում իր պաշտոնավարման ընթացքում նա եղել է *ACE Project*-ի նախագահը, *Housing*-ի նախագահ, Կալիֆոռնիայի Բնակարանային, համայնքային և տնտեսական զարգացման քաղաքականության հանձնաժողովի նախագահ, *Gateway Cities* շրջանի անտունության հարցերով զբաղվող հանձնաժողովի նախագահ և *San Gabriel Valley* և *Gateway Cities* կառավարությունների խորհրդի անդամ։

Ներկայումս Հաճինյանը աշխատում է Ամերիկայի Հայ Առաքելական եկեղեցու Արևմտյան թեմում և Լոս Անջելեսի շրջանի Ալկոհոլի և թմրամիջոցների հարցերով զբաղվող հանձնաժողովի գործադիր խորհրդում։ Հաճինյանը Մոնթեբելլո-Ստեփանակերտ քույր քաղաքների միության հիմնադիրն է։

Հաճինյանը Ամերիկայի Հայ Ազգային Կոմիտեի անդամ է։

Ծանոթագրություններ
------------------

1. 1 2  "Jack Hadjinian - Mayor Pro Tem". City of Montebello. Արխիվացված է the original 2014 թ․ դեկտեմբերի 6-ին. Retrieved 2023 թ․ օգոստոսի 25. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Funes, Juliette (2013 թ․ ապրիլի 10). "Montebello hosts exhibit commemorating 98th anniversary of Armenian Genocide". *Pasadena Star-News*. Արխիվացված է the original 2016 թ․ մարտի 5-ին. Retrieved 2023 թ․ օգոստոսի 25. `{{cite news}}`: Unknown parameter `|dead-url=` ignored (`|url-status=` suggested) (help)
3. 1 2  "Jack Hadjinian Elected to Montebello City Council". *Armenian Observer*. 2011 թ․ նոյեմբերի 16.
4. 1 2 3 4  "Hadjinian Wins Montebello City Council Race". *Asbarez*. 2011 թ․ նոյեմբերի 10.
5. ↑  "Jack Hadjinian Announces Bid for Montebello City Council". *Asbarez*. 2011 թ․ օգոստոսի 10.
6. 1 2  Sprague, Mike (2014 թ․ նոյեմբերի 25). "Montebello installs Jack Hadjinian as its first Armenian mayor". *Whittier Daily News*.
7. ↑  "Home". *vanessadelgado2018.com*. Արխիվացված է the original 2022 թ․ մարտի 13-ին. Retrieved 2023 թ․ օգոստոսի 25. `{{cite web}}`: Unknown parameter `|dead-url=` ignored (`|url-status=` suggested) (help)
8. ↑  Sprague, Mike (2020 թ․ նոյեմբերի 3). "Election results: Montebello voters again seek change on City Council". *Whittier Daily News*.
9. ↑  "Montebello's recall is on: Supporters have OK to get signatures against Delgado, Hadjinian". 2018 թ․ օգոստոսի 9.